## Pravilnik o ovlastima, dužnostima i sastavu liječničkih komisija

### NN 32/1991 (26.6.1991.), Pravilnik o ovlastima, dužnostima i sastavu liječničkih komisija

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 45. stavke 8. Zakona o zdravstvenoj zaštiti i zdravstvenom
osiguranju ("Narodne novine", broj 12/91 - pročišćeni tekst)
Skupština Republičkog fonda zdravstvenog osiguranja i zdravstva Hrvatske,
na 5. sjednici održanoj 27. svibnja 1991. godine. donijela je

## PRAVILNIK

### o ovlastima, dužnostima i sastavu liječničkih komisija

I. OPĆE ODREDBE

Članak 1.

Liječničke komisije su stručno-medicinski organi vještačenja Republičkog
fonda zdravstvenog osiguranja i zdravstva Hrvatske (u daljnjem tekstu:
Republički fond) za davanje mišljenja u slučajevima predviđenim Zakonom
o zdravstvenoj zaštiti i zdravstvenom osiguranju (u daljnjem tekstu: Zakon)
i općim aktima Republičkog fonda.

Članak 2.

Liječničke komisije osnivaju se za područje jedne ili više ispostava
Republičkog fonda zavisno od potreba poradi kojih se osnivaju.

Broj liječničkih komisija i područje za koje se osnivaju utvrđuje posebnom
odlukom direktor Republičkog fonda vodeći pri tome računa o broju osiguranih
osoba na području ze koje se komisija osniva, prometnim prilikama, recionalnosti
njihovog organiziranja i sl.

Članak 3.

Liječničke komisije, suglasno odredbama Zakona i općih akata Republičkog
fonda osnivaju se kao prvostepeni i drugostepeni organi vještačenja u postupku
ostvarivanja prava osiguranih osoba iz zdravstvenog osiguranja te kao stručni
organ Direkcije Republičkog fonda za davanje mišljenja u postupcima rješavanja
žalbi osiguranih osoba.

Članak 4.

Članovi liječničkih komisija u pravilu su radnici Stručne službe Republičkog
fonda.

Direktor Republičkog fonda, u suglasnosti s Izvršnim odborom Skupštine
Republičkog fonda, utvrđuje sistematizaciju stalnih radnim mjesta članova
liječničkih komisija u Stručnoj službi Republičkog fonda.

II. OVLASTI I DUŽNOSTI KOMISIJA

1. I.iječnička komisija

Članak 5.

Liječnička komisija:

1. daje mišljenje o radnoj sposobnosti osiguranika koji su privremeno
nesposobni za rad, a koje je uputio izabrani liječnik primarne zdravstvene
zaštite (u daljnjem tekstu: izabrani liječnik) nakon isteka prvih 30 dana
privremene nesposobnosti za rad;

2. daje mišljenje u svezi s prigovorom osiguranika na mišljenje o radnoj
sposobnosti izabranog liječnika;

3. daje mišljenje o radnoj sposobnosti osiguranika kad to zahtijeva
poduzeće, druga pravna osoba ili poslodavac odnosno direktor ili druga
ovlštena osoba Republičkog fonda;

4. odobrava liječenje medicinskom rehabilitacijom ili fizikalnom terapijom
u stacionarnoj organizaciji zdravstva ili u kući;

5. daje mišljenje o liječenju izvan područja Republičkog fonda;

6. daje mišljenje po zahtjev osigurane osobe za naknadu učinjenih troškova
liječenja i putnih troškova;

7. daje mišljenje da li se kod osiguranika radi o posljedicama nesreće
na radu ili o profesionalnoj bolesti;

8. daje mišljenje o potrebi otpremanja bolesnika iz inozemstva na bolničko
liječenje u zemlji;

9. utvrđuje opravdanost izrade novih zubnih pomagala, ortopedskih i
drugih pomagala prije isteka određenog roka njihovog trajanja, te daje
mišljenje o prigovoru koji je osiguranik uložio na mišljenje o potrebi
ovih pomagala ovlaštenog liječnika specijalista;

10. daje prijedlog o upućivanju osiguranika na invalidsku komisiju kada
utvrdi da je promjena zdravstvenog stanja osiguranika konačna i sudjeluje
u radu invalidske komisije suglasno važečim propisima;

11. ocjenjuje kompletnost medicinske dokumentacije za donošenje ocjene
o invalidnosti osiguranika, propisane općim aktom o obveznom minimumu sadržaja
medicinske dokumentacije u postupku ostvarivanja prava po osnovi invalidnosti,
o čemu vodi posebnu evidenciju;

12. izdaje liječničke svjedodžbe o zdravstvenom stanju osigurane osobe
poradi korištenja zdravstvene zaštite u inozemstvu za vrijeme rada i privremenog
boravka u inozemstvu;

13. prati kretanje privremene nesposobnosti osiguranika i poduzima mjere
za smanjenje stope bolovanja na svome području;

14. obavlja i druge poslove u skladu s općim aktima Republičkog fonda
i ugovorima sklopljenim izmedu Republičkog fonda i organizacija zdravstva.

2. Viša liječnička komisija

Članak 6.

Viša liječnička komisija:

1. daje mišljenje kad osiguranik izjavi prigovor na mišljenje liječničke
komisije (članak 5. točka 1. i 3. do 11.);

2. ispituje povodom revizije pravilnost mišljenja. koje kao konačno
daje liječnička komisija i daje svoje mišljenje;

3. daje mišljenje o zahtjevu osiguranika za upućivanje na liječenje
u inozemstvo;

4. obavlja i druge medicinske poslove u skladu s općim aktima Republičkog
fonda.

3. Komisija liječnika vještaka

Članak 7.

Komisija liječnika vještaka je stručno - medicinski organ Direkcije
Republičkog fonda koji, na zahtjev direktora Republičkog fonda, daje mišljenje
o stručnim medicinskim pitanjima.

III. SASTAV I RAD KOMISIJA

1. Liječnička komisija

Članak 8.

Liječnička komisija sastavljena je od tri člana i potrebnog broja zamjenika,
od kojih je jedan liječnik medicine rada, a dva su liječnici specijalisti
određene specijalnosti (specijalista opće medicine, internist, kirurg,
fizijatar-reumatolog, neurolog ili psihijatar, ortoped).

Za predsjednika i zamjenika predsjednika liječničke komisije, može biti
imenovan liječnik specijalist iz stavke 1. ovog članka, koji ima najmanje
pet godina radnog iskustva kao liječnik specijalista.

Za članove liječničke komisije i njihove zamjenike može biti imenovan
liječnik specijalist iz stavke 1. ovog članka, koji ima najmanje tri godine
radnog iskustva kao liječnik specijalist.

Članak 9.

Predsjednika i članove liječničkih komisija i njihove zamjenike imenuje
direktor Republičkog fonda, odnosno po njegovom ovlaštenju rukovodilac
ispostave Republičkog fonda, na razdoblje od četiri godine, nakon kojeg
mogu biti ponovno imenovani.

2. Viša liječnička komisija

Članak 10.

Viša liječnička komisija sastavljena je od tri člana i potrebnog broja
zamjenika od kojih je jedan obavezno liječnik medicine rada, a druga dva
mogu biti liječnici specijalisti određene specijalnosti i to: internist,
kirurg ili ortoped, neurolog ili psihijatar i fizijatar.

Za predsjednika i zamjenika više liječničke komisije može biti imenovan
liječnik specijalist iz stavke 1. ovog članka, koji ima radno iskustvo
od najmanje deset godina kao liječnik specijalist.

Za članove više liječničke komisije i njihove zamjenike može biti imenovan
liječnik specijalist iz stavke 1. ovog članka, koji ima radno iskustvo
od najmanje pet godina kao liječnik specijalist.

Članak 11.

Predsjednika i članove više liječničke komisije, kao i njihove zamjenike,
imenuje direktor Republičkog fonda na razdoblje od četiri godine. nakon
kojeg mogu biti ponovno imenovani.

3. Komisija liječnika vještaka

Članak 12.

Komisija liječnika vještaka sastavljena je od tri člana koje s liste
eminentnih liječnika specijalista, zavisno od predmeta vještačenja, odredi
direktor Republičkog fonda ili po njemu ovlaštena osoba.

Listu ovlaštenih liječnika vještaka iz stavke 1. ovog članka na prijedlog
direktora Republičkog fonda, utvrđuje i donosi Izvršni odbor Skupštine
Republičkog fonda

Članak 13.

Komisija liječnika vještaka iz članka 12. ovog Pravilnika saziva se
po potrebi. a sjednicu saziva i njenim radom rukovodi član komisije zadužen
za izvješćivanje o predmetu vještačenja.

4. Zajedničke odredbe o radu komisija

Članak 14.

Liječničkom komisijom i višom liječničkom komisijom rukovodi i za njezin
rad odgovara predsjednik komisije.

Predsjednik komisije ima slijedeće ovlasti:

- sudjeluje u radu komisije;

- organizira i koordinira rad komisije;

- prema potrebi pribavlja medicinska mišljenja od drugih liječnika specijalista
klinika i instituta;

- koordinira rad s drugim komisijama;

- podnosi izvješće o radu komisije i problemima koji se javljaju u njenom
radu.

Za svoj rad predsjednik komisije odgovara direktoru Republičkog fonda.

Članak 15.

Nalaz i mišljenje. u pismenom obliku, komisija daje kada radi u punom
sastavu.

Nalaz i mišljenje komisija daje većinom glasova Član komisije može izdvojiti
mišljenje, uz uvjet da ga pismeno obrazloži.

Nalaz i mišljenje potpisuje predsjednik i članovi komisije. Pokraj potpisa
stavlja se faksimil članova komisije.

Članak l6.

U svome radu komisije su dužne postupati po Zakonu, Statutu i drugim
općim aktima Republičog fonda, kao i u skladu s ostalim propisima i uputama
kojime se reguliraju prava iz zdravstvenog osiguranja.

Članak 17.

Komisije su dužne voditi dnevne evidencije o svom radu u koje unose
podatke o broju i vrsti datih mišljenja.

Liječnička komisija i viša liječnička komisija osim evidencija iz stavke
1. ovog članka vode i kartoteku (dosje osiguranika) s medicinskom dokumentacijom,
na osnovi koje u dale svoje mišljenje.

Članak 18.

Viša liječnička komisija suraduje s liječničkim komisijama s područja
svoje nadležnosti te po potrebi održava stručne sastanke zbog usavšavanja
i izjednačavanja kriterija u donošenju mišljenja u predmetima svoje nadležnosti.

Članak 19.

Predsjednici komisija dužni su najmanje jadanput godišnje Direkciji
Republičkog fonda, Sektoru za zdravstvenu zaštitu i zdravstveno osiguranje,
podnijeti pismeno izvješće o svome radu, osobito o radu na poslovima vještačenja
radne sposobnosti osiguranika, na način i u roku propisanim uputama tog
Sektora.

Članak 20.

U svrhu usavršavanja svoga rada i praćenja procesa napretka u medicinskoj
struci, članovi komisija dužni su, prema programu kojeg donosi direktor
Republičkog fonda, provoditi određeno vrijeme na edukaciji u organizacijama
zdravstva te pratiti štručnu literaturu.

Članak 21.

Republički fond osigurat će za obavljanje poslova komisija potreban
broj stručnih i administrativnih radnika kancelarijski materijal, kao i
prostorije, inventar i potreban liječnički pribor i instrumente, te odgovarajuću
stručnu literaturu.

Članak 22.

Liječnička komisija i viša liječnička komisija u pravilu, svoje mišljenje
donose na osnovi medicinske dokumentacije i to neposredno po podnijetom
prijedlogu. odnosno prigovoru, u slučajevima neodgodivog ostvarivanja zdravstvene
zaštite.

Rok za donošenje nalaza i mišljenja u ostalim slučajevima iz članka
5. ovog Pravilnika iznosi najviše pet dana od dana primitka podnijetog
prijedloga ili prigovora

Članak 23.

Iznimno od odredaba ovoga Pravilnika u slučajevima donošenja nalaza
i mišljenja o radnoj sposobnosti osiguranika liječnička komisija i viša
liječnička komisija dužne su postupati u skladu s odredbama opčeg akta
Republičkog fonda kojim su regulirana pitanja postupka i kriterija za utvrđivanje
privremene nesposobnosti za rad osiguranika

5. Prigovor u postupku ostvarivanja zdravstvene zaštite

Članak 24.

Ako osigurana osoba nije zadovoljna mišljenjem koje je dao izabrani
liječnik, može izjaviti prigovor nadležnoj liječničkoj komisiji

Prigovor se podnosi usmeno ili pismeno, u roku od 46 sati od priopćenja
mišljenja izabranom liječniku protiv čijeg mišljenja je prigovor izjavljen
ili neposredno liječničkoj komisiji.

Izabrani liječnik kome je usmeno izjavljen prigovor, ako ne preinači
svoje mišljenje, dužan je o tome učiniti bilješku, koju potpisuje i osiguranik.

Izabrani liječnik iz stavka 3. ovog članka dužan je odmah dostaviti
medicinsku dokumentaciju nadležnoj liječničkoj komisiji.

Članak 25.

U slučajevima vještečenja na prigovor osiguranika liječnička komisija
će pozvati na pregled osiguranu osobu kao i odrediti dodatno potrebnu medicinsku
obradu ako smatra da je to potrebno davanje stručnog mišljenja.

Mišljenje o zdravstvenom stanju osigurane osobe mora biti obrazloženo
sukladno medicinskoj dokumentaciji koja je služila kao osnova zadavanje
mišljenja.

Mišljenje koje je liječnička komisija dala povodom izjavljenog prigovora
na mišljenje izabranog liječnika konačno je.

Članak 26.

Protiv mišljenja liječničke komisije u slučajevima kad je ono donijeto
bez prethodnog mišljenja izabranog liječnika, može se izjaviti prigovor
višoj liječničkoj komisiji u roku od tri dana, od dana priopćenja mišljenja
liječničke komisije, ako ovim Pravilnikom ili drugim općim aktom Republičkog
fonda nije drukčije propisano.

Prigovor se podnosi usmeno ili pismeno liječničkoj komisiji protiv čijeg
se mišljenja izjavljuje prigovor. Komisija je dužna prigovor zajedno s
predmetom, odmah dostaviti višoj liječničkoj komisiji. Prigovor se može
podnijeti pismeno i neposredno višoj liječničkoj komisiji.

U donošenju mišljenja na prigovor, viša liječnička komisija postupit
će suglasno odredbi članka 25. ovog Pravilnika.

Mišljenje koje je dala viša liječnička komisija povodom izjavljenog
prigovora na mišljenje liječničke komisije, konačno je.

Članak 27

Komisija liječnika vještaka daje svoj nalaz i mišljenje na osnovi medicinske
dokumentacije.

Nalaz i mišljenje. komisija iz stavke 1. ovog članka daje samo na traženje
Direkcije Republičkog fonda

IV.PRELAZNE I ZAVRŠNE ODREDBE

Članak 28.

Stupanjem na snagu ovog Pravilnika prestaju važiti odredbe općih akata
bivših samoupravnih interesnih zajednica zdravstva i zdravstvenog osiguranja
kojima su regulirana pitanja rada liječničkih komisija.

Članak 29.

Dok se ne donese novi opći akt o postupku i kriterijima za utvrđivanje
privremene nesposobnosti za rad osiguranika. ostaju na snazi odredbe Samoupravnog
sporazuma o postupku i kriterijima za utvrđivanje privremene nesposobnosti
za rad zdravstveno osiguranih osoba u SR Hrvatskoj ("Narodne novine"
broj 9/85), ako nisu u suprotnosti s odredbama ovog Pravilnika.

Članak 30.

Ovaj Pravilnik stupa na snagu osmog dana od dana objave u "Narodnim
novinama".

Klasa: 500-09/91-01/01

Urbroj : 338-24-91-1

Zagreb, 27. svibnja 1991.

Predsjednik Skupštine Republičkog fonda

**prof. dr. sci. Mate Granić, v. r.**

Pravilnik, NN 32/1991-887
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)